Document ID: 31996R1476

31996R1476
L 188/4
SLUŽBENI LIST EUROPSKE UNIJE
UREDBA KOMISIJE (EZ) br. 1476/96
od 26. srpnja 1996.
kojom se otvaraju kvote za uvoz tekstilnih proizvoda koji potpadaju pod kategorije 87 i 109 podrijetlom iz Sjeverne Koreje i o izmjeni priloga IV. i V. Uredbi Vijeća (EZ) br. 517/94 o zajedničkim uvoznim pravilima za tekstilne proizvode iz određenih trećih zemalja
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim uvoznim pravilima za tekstilne proizvode iz određenih trećih zemalja koje nisu obuhvaćene bilateralnim sporazumima, protokolima ili ostalim dogovorima ili drugim posebnim uvoznim pravilima Zajednice (1), kako je zadnje izmijenjena Uredbom (EZ) br. 538/96 (2), a posebno njezin članak 3. stavak 3. i članak 5. zajedno s njenim člankom 25. stavkom 4.;
budući da članak 3. stavak 3. Uredbe (EZ) br. 517/94 utvrđuje da se tekstilni proizvodi navedeni u Prilogu V. podrijetlom iz zemalja koje su u njemu naznačene u Zajednicu mogu uvoziti samo ako je utvrđeno godišnje količinsko ograničenje u skladu s odgovarajućim postupkom predviđenim člankom 25.;
budući da je Komisija zaprimila zahtjeve triju država članica s ciljem otvaranja količinskih uvoznih kvota za proizvode koji potpadaju pod kategorije 87 (rukavice, sa ili bez prstiju, a koje nisu pletene ili kačkane) i 109 (cerade, jedra, tende i zasloni protiv sunca) podrijetlom iz Sjeverne Koreje (nabrojani u Prilogu V. Uredbi (EZ) br. 517/94) kako bi se zadovoljili određeni tržišni zahtjevi; budući da se nakon rasprava unutar odbora osnovanog na temelju članka 25. Uredbe (EZ) br. 517/94, smatralo primjerenim, posebno u svjetlu položaja industrije Zajednice u pitanju, odrediti godišnja količinska ograničenja na uvoz proizvoda koji potpadaju pod kategorije 87 i 109 podrijetlom iz Sjeverne Koreje u visini od 5 odnosno 10 tona, a koje će se primjenjivati od dana stupanja na snagu ove Uredbe; budući da prema tomu treba izmijeniti priloge IV. i V. Uredbi (EZ) br. 517/94; budući da se dotičnim kvotama u interesu zakonske sigurnosti upravlja u skladu s člankom 17. te Uredbe;
budući da su ove mjere u skladu s mišljenjem odbora osnovanog Uredbom (EZ) br. 517/94,
DONIJELO JE OVU UREDBU:
Članak 1.
Uvoz tekstilnih proizvoda koji potpadaju pod kategorije 87 i 109, podrijetlom iz Sjeverne Koreje u Zajednicu, podliježe godišnjim količinskim ograničenjima od 5 odnosno 10 tona.
Gore utvrđena količinska ograničenja provode se u skladu s člankom 17. Uredbe Vijeća (EZ) br. 517/94.
Članak 2.
Prilozi IV. i V. Uredbi (EZ) br. 517/94 ovime se izmjenjuju kako je navedeno u Prilogu ovoj Uredbi.
Članak 3.
Ova Uredba stupa na snagu treći dan od objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. srpnja 1996.

Labels: 3
18
1